David Prats: "Un pilot gasta una mitjana de 20 cascos per temporada"

Sun, 22 May 2016 10:00:00 +0000

El casc és una eina bàsica d'un pilot professional. Les marques, a banda d'invertir força diners en el fitxatge dels millors pilots, també envien als circuits professionals que facin el manteniment d'aquests cascos. El David Prats (44 anys) és l'encarregat de tenir cura dels cascos de l'Aleix Espargaró (KYT) i de l'Andrea Dovizioso i Àlex Rins (Suomy). En Prats ens introdueix en aquest món tan particular, on les manies dels pilots són l'escull més difícil que cal superar. I és que de vegades una mala actuació es justifica -amb raó o sense- per un casc que no ajusta bé.