Àlex Rins: "A MotoGP les rectes són més curtes"

Sat, 04 Feb 2017 18:15:00 +0000

El diumenge 26 de març a Qatar començarà el Mundial de MotoGP. Un Mundial molt especial. Especial perquè aquest any tindrem set pilots catalans, un rècord mai vist. Als Márquez, Pedrosa, Maverick, Pol i Aleix Espargaró i Rabat s'hi ha afegit aquest any el rookie Àlex Rins, que debuta a la categoria. Catalunya Ràdio compleix 30 anys seguint el Mundial de motociclisme.
7 setmanes pel Gran Premi de Qatar, set pilots catalans a la graella, set converses. Els set catalans passaran pel Club de la Mitjanit, el Tot Costa i el Tot Gira. Set entrevistes per portar-nos fins a Qatar el 26 de març. L'àlbum de cromos l'ha obert el Tot Gira amb el rookie, el debutant a la categoria, l'Àlex Rins. Té només 21 anys però tindrà una moto oficial, una Suzuki, per fer el salt a MotoGP. Obre el "Repte dels Set" de Catalunya Ràdio l'Àlex Rins, el Lleó de Nou Barris.