Jorge Viegas (FIM): "Si cal córrer al gener 2021, ho fem, no hi ha tabús"

Mon, 09 Mar 2020 18:25:00 +0000

Jorge Viegas, president de la Federació Internacional de Motociclisme, no descarta córrer fins i tot al gener del 2021 per poder completar el calendari 2020 del mundial de MotoGP. Viegas, que està amoïnat per la situació generada per la crisi del coronavirus, diu al "Tot Costa" que l'objectiu és fer les 20 curses, i que hi ha força idees per fer-ho, com ara allargar caps de setmana o el mateix calendari, o anar a circuit alternatius. Però veu molt poques opcions que el mundial pugui anar als Estats Units el 5 d'abril.