El Gran Premi de Catalunya de motociclisme ha quedat ajornat fins a nova ordre

Tue, 07 Apr 2020 13:13:57 +0000

La Federació Internacional ha suspès també el d'Itàlia, que havia d'obrir la temporada el 31 de maig. La prova catalana s'havia de disputar el 7 de juny. Ara mateix, el mundial començaria el 21 de juny al circuit de Sachsenring, amb el Gran Premi d'Alemanya.

Carmelo Ezpeleta, cap de Dorna, l'empresa organitzadora del Mundial de Motociclisme, no descarta que s'hagi de cancel·lar tota la temporada. En declaracions al mitjà suís Speedweek, Ezpeleta ho justifica amb l'argument que encara no s'ha trobat una vacuna efectiva contra el coronavirus i per les restriccions de cada país sobre el trànsit de persones.