El pilot número 97: "Els quatre fantàstics són superhomes"

Sun, 13 Sep 2015 11:50:00 +0000

Quique Sierra, realitzador de 41 anys de Dorna, té una segona feina al mundial: sotmetre les càmeres subjectives (on board) que equipen les MotoGP al límit de resistència per assegurar-se que després durant les curses no fallaran i ens oferiran els plans més espectaculars possibles. Per fer-ho, té a disposició una BMW superbike per rodar els dijous de gran premi, però no pot passejar-se, ha de rodar "al límit". Pensa que fa 4 anys que li va tocar la loteria. És un apassionat de les curses i en gaudeix, però és una feina. A Misano, el Quique ha pogut tastar la velocitat d'un dels revolts més ràpids del mundial, el número 11. Per això entén millor que nosaltres per què els de MotoGP són els millors pilots del món.